Molpetrelo

La Molpetrelo (Pterodroma mollis) estas specio de malgranda marbirdo de la familio de Procelariedoj kaj de la genro de pterodromoj aŭ burdopetreloj.

 Distribuado 
Ili reproduktiĝas sur insuloj de la Suda Hemisfero, nome sur Tristan da Cunha, Insulo Gough, la Princ-Eduardaj Insuloj, Krozetoj, Makvora Insulo, kaj sur la Antipodaj Insuloj de Novzelando. Malgrandaj nombroj reproduktiĝas sur la Macujkeraj Insuloj de suda Tasmanio. Ili disiĝas for de la reprodukta sezono, kiam ili atingas orientan Sudamerikon norde ĝis Brazilo, sudan Afrikon kaj Aŭstralion. La specio aperis kiel vaganta en Israelo, Norvegio, Srilanko kaj Jordanio, kaj eĉ ĉe Antarkto.

 Taksonomio 
La Feaa petrelo (P. feae), la Deserta petrelo (P. desertae) kaj la Petrelo de Zino (P. madeira) de Norda Atlantiko estis iam traktitaj kiel subspecio de tiu birdospecio.

 Aspekto 
Ĝi estas ĝis 37 cm longa kun enverguro de 95 cm.La Fardela de Corona Gris; Damisela. La beko estas nigra, same kiel la areo ĉirkaŭokula. La plumaro de la dorso estas griznigra, kun la vosto malhelgriza. La flankoj kaj subaj partoj inklude la ventrareo de la vosto, estas blankaj; prezentas rimarkindan kolumon malhelgrizan flanke kaj sub la kolo. La kruroj estas rozkolorecaj kun membranoj bluecnigraj.Grazina-mole ; WikiAves.

 Manĝado 
Ili manĝas cefalopodojn, krustulojn kaj fiŝojn.

 Reproduktado 
La reprodukta sezono komencas en septembro en la kolonioj de la oceanaj insuloj, okupante krutajn deklivojn kun herbo aŭ filikoj, ĝenerale laŭlonge de la marbordo, sed ankaŭ interne.iucn Ili nestumas en nestotruoj sur insuloj de la Suda Atlantiko kaj Hinda Oceano. La ino demetas nur 1 blankan ovon; la periodo de kovado daŭras proksimume 50 tagojn. La petrelidoj elnestiĝas kiam ili estas 90- aŭ 92-tagaĝaj.

 Referencoj 

 Eksteraj ligiloj 
 Fotoj de la Molpetrelo

Kategorio:Petreloj
Kategorio:Procelarioformaj
Kategorio:Birdoj de Azio
Kategorio:Birdoj de Afriko
Kategorio:Birdoj de Ameriko
Kategorio:Birdoj de Oceanio